ንስኽን ኣይግድሰክንን፡ ዓሪፍኽን ተቐመጣ በለለይ" ኣብ መረፃ 1997/2005 ዓ.ም ኣብ ሰሜን ወሎ ቡግና ንውድቦም ወኪሎም ዝተወዳደሩ እንትኾኑ፡ ኣብቲ ፈላማይ ውፅኢት መረፃ ብተቓዋሚ መነሓንሕቶም ከምዝተስዓሩ ተገሊፁ እኳ እንተነበረ፡ ውድቦም ዘቕረቦ ቅረታ (ጥርዓን) ስዒቡ ዳግማይ መረፃ ስለዝተኻየደ፡ ናብ ቤት ምኽሪ ተወከልቲ ህዝቢ ክኣትዉ ክኢሎም። ንውድቦም ኢህወዴግን ንባዕሎምን ንዝነቕፉ ትዕግስቲ ከምዘይብሎም ዝንገረሎም ኣይተ በረከት ስምኦን፡ ብፍላይ ንጋዜጠኛታት ናብ ቤት-ፅሕፈቶም ፀዊዖም ከምዘጠንቅቑን ጥንክር ዝበሉ ቃላት ይዛረብዎም ከምዝነበሩን፡ ግዳያት ይዛረቡ። ገለገለ ድማ፡ ኣብታ ሃገር ምንቅስቓስ ነፃነት ፕረስ ንክዳኸም፣ ጋዜጠኛታትን ንክእሰሩን ካብ ሃገር ንክስደዱን፤ ኣይተ በረከት ዕዙዝ ግደ ከምዝነበሮም፡ ኣብ ዝተፈላለዩ ኣጋጣምታት ሽሞም ከልዕሉ ፀኒሖም። ኣይተ በረከት መን እዮም?
